Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 22/2001. (X. 10.) KöM rendelethez
Paragraph Index: 281

10. § (2) bekezdés b) pontja szerinti, az engedélyben meghatározott átvehető hulladékok — jegyzékének összeállításánál. 1.2. Egy meghatározott hulladéklerakó kategória esetében az átvételi követelményekre vonatkozó előírásokat az alábbiak figyelembevételével kell megállapítani: — a hulladéklerakót körülvevő környezet (elsősorban a földtani közeg, a felszín alatti és a felszíni vizek) védelme, — a környezetvédelmi rendszerek (pl. kiépített műszaki védelem (aljzat) és csurgalékvíz-kezelő rendszerek) védelme, — a hulladéklerakón belüli kívánatos hulladékstabilizálódási folyamatok védelme, — az emberi egészség veszélyeztetése elleni védelem. Az engedélyben előírásra kerülő, a hulladék tulajdonságára alapozott átvételi és lerakási követelmények: — a lerakásra kerülő hulladék összetételének ismerete, — a lerakásra kerülő hulladék biológiailag lebontható szerves anyag mennyiségének korlátozása, — a szerves hulladék komponensek biológiai lebonthatóságával kapcsolatos követelmények (6. §) betartása, — egyes meghatározott védelmi követelmények teljesíthetőségével kapcsolatban a kockázatos anyagok menynyiségére vonatkozó korlátozások, — egyes meghatározott védelmi követelmények teljesíthetőségével kapcsolatban a kockázatos anyagok potenciális és várható átmosódási tulajdonságaira vonatkozó korlátozások, — a hulladék és a keletkező csurgalékvíz ökotoxikológiai tulajdonságainak ismerete. * Az egészséget nem veszélyeztető munkavégzés és munkakörülmények általános egészségügyi követelményeiről szóló 25/1996. (VIII. 28.) NM rendelet. 2001/110. szám

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes